CELEX: 62006CA0412
Language: lv
Date: 2008-04-10 00:00:00
Title: Lieta C-412/06: Tiesas (pirmā palāta) 2008. gada 10. aprīļa spriedums ( Oberlandesgericht Stuttgart (Vācija) lūgums sniegt prejudiciālu nolēmumu) — Annelore Hamilton / Volksbank Filder eG (Patērētāju tiesību aizsardzība — Līgumi, kas noslēgti ārpus uzņēmuma telpām — Direktīva 85/577/EEK — 4. panta pirmā daļa un 5. panta 1. punkts — Ilgtermiņa aizdevuma līgums — Atteikuma tiesības)

24.5.2008   
            
            
               LV
            
            
               Eiropas Savienības Oficiālais Vēstnesis
            
            
               C 128/11
            
         Tiesas (pirmā palāta) 2008. gada 10. aprīļa spriedums (Oberlandesgericht Stuttgart (Vācija) lūgums sniegt prejudiciālu nolēmumu) — Annelore Hamilton/Volksbank Filder eG
   
   (Lieta C-412/06) (1)
   
   (Patērētāju tiesību aizsardzība - Līgumi, kas noslēgti ārpus uzņēmuma telpām - Direktīva 85/577/EEK - 4. panta pirmā daļa un 5. panta 1. punkts - Ilgtermiņa aizdevuma līgums - Atteikuma tiesības)
   (2008/C 128/16)
   Tiesvedības valoda — vācu
   Iesniedzējtiesa
   Oberlandesgericht Stuttgart
   Lietas dalībnieki pamata procesā
   
      Prasītāja: Annelore Hamilton
   
   
      Atbildētājs: Volksbank Filder eG
   
   Priekšmets
   Lūgums sniegt prejudiciālu nolēmumu — Oberlandsgericht Stuttgart — 4. un 5. panta interpretācija Padomes 1985. gada 20. decembra Direktīvā 85/577/EEK par patērētāja aizsardzību attiecībā uz līgumiem, kas noslēgti ārpus uzņēmuma telpām (OV L 372, 31. lpp.) — Tāda aizdevuma līguma nekustamo īpašumu fonda akciju iegādei atcelšana, kurš noslēgts ārpus uzņēmuma telpām — Valsts tiesību akti, ar ko patērētājam, kuram nav paziņots par atteikuma tiesībām, šo tiesību izmantošanai tiek piemērots mēneša termiņš sākot no brīža, kad abas puses ir pilnībā izpildījušas saistības
   Rezolutīvā daļa:
   Padomes 1985. gada 20. decembra Direktīva 85/577/EEK par patērētāja aizsardzību attiecībā uz līgumiem, kas noslēgti ārpus uzņēmuma telpām, jāinterpretē tādējādi, ka valsts likumdevējs ir tiesīgs noteikt, ka šīs direktīvas 5. panta 1. punktā noteiktās atteikuma tiesības gadījumā, ja patērētājs ir saņēmis maldīgu informāciju par minēto tiesību izmantošanas noteikumiem, var tikt izmantotas, vēlākais, viena mēneša laikā pēc tam, kad līgumslēdzējas puses ir pilnībā izpildījušas saistības, kas izriet no ilgtermiņa aizdevuma līguma.
   
      (1)  OV C 310, 16.12.2006.